Selenge

Selenge (mongolieraz: Сэлэнгэ мөрөн, Selengue mörön; , Selengà; buriateraz: Сэлэнгэ гол, Selengue gol edo Сэлэнгэ мүрэн, Selenge müren), Erdialdeko Asiako ibai luzea da, Mongolia eta Errusiatik igarotzen dena. 992 kilometroko luzera (1024 km beste iturri batzuen araberaСеленга Great Soviet Encyclopedia. Slovari.yandex.ru) eta 447.000 km²ko arroa ditu.

Mongoliako eta Errusiako Buriatiako ibai nagusia da. Mongolian du iturburua, Ider (452 km) eta Delgermörön (445 km) ibaien bilgunean, eta Ulan-Ude hiria alderik alde igaro ondoren Baikal aintzirara isurtzen da. 680 km²ko delta eratzen du aintzira horretan. Orkhon du adar nagusia. Ontziz ibil daiteke Sühbaatar-eraino, apiriletik azarora arte.

 Hidrometria 
Selengeren emaria 28 urtez, 1970-1997 bitartean, neurtua izan da Kabansken, ahotik 43 kmraSelenge Kabansken R-arcticnet.sr.unh.edu. Puntu horretan drainatutako eremuak 445.000 km² ditu, arro osoaren %99. Urteko batez besteko emaria 933,9 m³ segundokoa da. Emari handiena abuztuan du (2202,6 m³/s) eta txikiena otsailean (106,8 m³/s).

Selenge ibaiaren batez besteko emariak (m³/s) Kabansken neurtuakDatuak: 1970 eta 1997 artean

 Erreferentziak 

 Kanpo estekak 

Kategoria:Mongoliako ibaiak
Kategoria:Errusiako ibaiak
Kategoria:Buriatia